Yhteistä passitusmenettelyä käsittelevän ETAn sekakomitean suositus No 1/93, annettu 23 päivänä syyskuuta 1993, 20 päivänä toukokuuta 1987 tehdyn yhteistä passitusmenettelyä koskevan yleissopimuksen muuttamiseksi



Virallinen lehti nro L 036 , 14/02/1996 s. 0032 - 0034



LIITE YHTEISTÄ PASSITUSMENETTELYÄ KÄSITTELEVÄN ETA:N SEKAKOMITEAN SUOSITUS N:o 1/93, annettu 23 päivänä syyskuuta 1993, 20 päivänä toukokuuta 1987 tehdyn yhteistä passitusmenettelyä koskevan yleissopimuksen muuttamiseksi SEKAKOMITEA, viitaten 20 päivänä toukokuuta 1987 tehtyyn yhteistä passitusmenettelyä koskevaan yleissopimukseen ja erityisesti sen 15 artiklan 2 kohdan a alakohtaan, joka ottaa huomioon, että mainittu yleissopimus sisältää yhteistä passitusta koskevat säännöt Euroopan yhteisön ja Euroopan vapaakauppaliiton (EFTA) maiden välisessä sekä näiden maiden keskinäisessä kaupassa, joka katsoo, että yleissopimusta tulisi muuttaa siten, että kolmansien maiden liittyminen tehdään mahdolliseksi, SUOSITTAA TÄTEN, että yleissopimuksen sopimuspuolet - muuttavat sitä 1 päivästä heinäkuuta 1994 tämän suosituksen liitteessä olevan ehdotuksen mukaisesti, - ilmoittavat kirjeenvaihdolla toisilleen tämän suosituksen hyväksymisestä. Tehty Oslossa 23 päivänä syyskuuta 1993. Sekakomitean puolesta Jan SOLBERG Puheenjohtaja LIITTEEN LIITE Esitys Suomen tasavallan, Islannin tasavallan, Itävallan tasavallan, Norjan kuningaskunnan, Ruotsin kuningaskunnan, Sveitsin valaliiton ja Euroopan yhteisön välisen yhteistä passitusmenettelyä koskevan yleissopimuksen muuttamiseksi Suomen tasavallan, Islannin tasavallan, Itävallan tasavallan, Norjan kuningaskunnan, Ruotsin kuningaskunnan, Sveitsin valaliiton ja Euroopan yhteisön välistä yhteistä passitusmenettelyä koskevaa yleissopimusta muutetaan täten seuraavasti: A. 3 artikla korvataan seuraavalla tekstillä: "3 artikla 1. Tässä yleissopimuksessa tarkoitetaan: a) `passituksella` menettelyä, jolla tavaroita kuljetetaan toimivaltaisen viranomaisen valvonnassa yhden sopimuspuolen toimipaikasta saman sopimuspuolen toiseen toimipaikkaan tai toisen sopimuspuolen toimipaikkaan vähintään yhden rajan yli; b) `maalla` kaikkia EFTA-maita, kaikkia yhteisön jäsenvaltioita ja kaikkia muita tähän yleissopimukseen liittyneitä valtioita; c) `kolmannella maalla` kaikkia valtioita, jotka eivät ole tämän yleissopimuksen sopimuspuolia. 2. Siitä päivästä alkaen, jona uuden sopimuspuolen liittyminen tulee voimaan 15 a artiklan mukaisesti, viittaukset EFTA-maihin soveltuvat mainittuun maahan soveltuvin osin, ja yksinomaan tämän yleissopimuksen tarkoituksia varten. 3. Tämän yleissopimuksen mukaista T1- tai T2-menettelyä koskevia sääntöjä sovellettaessa EFTA-mailla, yhteisöllä ja sen jäsenvaltioilla on samat oikeudet ja velvollisuudet." B. 15 artiklan 3 kohta korvataan seuraavalla: "3. Sekakomitea hyväksyy päätöksellään: a) liitteiden muutokset; b) muutokset 10 artiklan 3 kohdan mukaiseen ECUn määritelmään; c) muut tämän yleissopimuksen muutokset, jotka johtuvat liitteiden muutoksista; d) toimenpiteet, joihin ryhdytään liitteen 1 28 artiklan 2 kohdan mukaisesti; e) siirtymäkauden toimenpiteet, joita vaaditaan uusien jäsenvaltioiden liittyessä yhteisöön; f) kutsun 3 artiklan 1 kohdan c alakohdassa määritellyille kolmansille maille liittyä tähän yleissopimukseen 15 a artiklan mukaisesti. Sopimuspuolet saattavat edellä a-e alakohdissa tarkoitetut päätökset voimaan oman lainsäädäntönsä mukaisesti." C. Seuraava lisätään 15 artiklaan: "5. 3 kohdan f alakohdassa tarkoitetut sekakomitean päätökset, joilla kolmas maa kutsutaan liittymään tähän yleissopimukseen, lähetetään Euroopan yhteisöjen neuvoston pääsihteeristölle, joka ilmoittaa sen tiedoksi kysymyksessä olevalle kolmannelle maalle liittäen oheen yleissopimuksen tekstin sellaisena kuin se on tuona päivänä voimassa. 6. 5 kohdassa tarkoitetusta päivästä alkaen kysymyksessä oleva kolmas maa voi lähettää huomioitsijoita sekakomiteaan, alakomiteoihin ja työryhmiin." D. Seuraava otsikko ja 15 a artikla lisätään 15 artiklan jälkeen: "Kolmansien maiden liittyminen 15 a artikla 1. Kolmannet maat voivat tulla tämän yleissopimuksen sopimuspuoliksi yleissopimuksen tallettajan sekakomitean päätöksen mukaisesti esittämästä kutsusta. 2. Kolmannen maan, joka on kutsuttu tämän yleissopimuksen sopimuspuoleksi, on jätettävä liittymisasiakirja Euroopan yhteisöjen neuvoston pääsihteeristölle. Sanotun asiakirjan liitteenä tulee olla käännös yleissopimuksesta liittyvän maan virallisella kielellä/virallisilla kielillä. 3. Liittyminen tulee voimaan liittymisasiakirjan jättämistä seuraavan toisen kuukauden ensimmäisenä päivänä. 4. Tallettajan tulee tiedottaa kaikille sopimuspuolille liittymisasiakirjan jättöpäivästä ja siitä päivästä, jona liittyminen tulee voimaan. 5. Euroopan yhteisöjen neuvoston pääsihteeristön on myös annettava kutsutulle kolmannelle maalle tiedoksi 15 artiklan 2 ja 3 kohdassa tarkoitetut sekakomitean suositukset ja päätökset, jotka hyväksytään tämän artiklan 1 kohdassa tarkoitetun päivän ja liittymisen voimaantulopäivän välisenä aikana. Ilmoitus näiden suositusten ja päätösten hyväksymisestä on sisällytettävä joko liittymisasiakirjaan tai erilliseen asiakirjaan, joka on jätettävä Euroopan yhteisöjen neuvoston pääsihteeristölle kuuden kuukauden kuluessa tiedoksiannosta. Jos ilmoitusta ei jätetä tuona aikana, liittyminen katsotaan vaikutuksettomaksi."